**ZAPISNIK 6. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 16. 2. 2018, 5. šolska ura

Trajanje: 41 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček

 1. b: Ana Medvešček, Filip Petrovič

 1. c: Lucija Štremfelj, Andreja Tomažič

 2. a: Marija De Luisa, Matej Kompara, Anej Tomažič

 2. b: Lucija Daolio, Nina Luznik

 2. c: Matej Turk, Jurij Marcus Marc

 3. a: Maja Kobal, Tinkara Božič

3. b: Aljaž Bolko, Nika Krašna

 3. c: Eva Brumat, Klara Govekar

 4. a: Jure Ferletič, Tadej Uršič

 4. b: Ian Aleksander Gratton, Mateja Čuk

 4. c: Erik Mrevlje, Sergej Praček

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 5. redne seje,
2. Poročilo o medrazrednem košarkaškem turnirju,
3. Šolski ples,
4. Projekt DS: Škofijske majice,
5. Kandidati za novo predsedstvo DS,
6. Sprememba statuta,
7. Razno.

**OPIS**

**K točki 1: Potrditev dnevnega reda in pregled zapisnika 5. redne seje**

Parlament je soglasno potrdil predlagan dnevni red. Sergej Praček je obnovil zapisnik 5. redne seje, na katerega ni bilo pripomb.
Sklep: Predstavniki poročajte o tej točki v razredu.

**K točki 2: Poročilo o medrazrednem košarkarskem turnirju**

Anej Tomažič je na kratko povzel, da se je od žreba skupin odvila le ena tekma, ostale pa so bile odpovedane. Z zapisnikom šeste redne seje bodo razrednim skupnostim posredovana tudi pravila o košarkarskem turnirju.
V diskusiji je bilo izpostavljeno, da bi se med tekmami lahko uporabljali markirni dresi, ki bi jih uporabljala pred tekmo določena ekipa.

Sklep: Predstavniki poročajte o tej točki v razredu.

**K točki 3: Šolski ples**

Predsednik DS je predstavnike razredov povprašal o zainteresiranosti posameznih oddelčnih skupnosti za ponovno izvedbo šolskega plesa, vendar do sedaj ni bilo podanih nobenih pobud za njegovo ponovno izvedbo.

Sklep: Predstavniki poročajte o tej točki v razredu in ponovno povprašajte sošolce po zainteresiranosti za pripravo in izvedbo drugega šolskega plesa.

**K točki 4: Projekt DS: Škofijske majice**

Sergej Praček je predstavil nekaj osnovnih podatkov o projektu: Škofijsko majico oziroma pulover je naročilo 171 dijakov in 32 zaposlenih; skupno 203. Izvedba projekta je bila zaupana podjetju Muri d.o.o. iz Ajdovščine. Avtor/-ica motiva, ki je zmagal na natečaju, bo za nagrado od Dijaške skupnosti dobila en pulover.

V sledeči diskusiji je bilo govora o tem, ali bi se v prihodnjih šolskih letih ponovilo projekt; ponovitve bodo odvisne od povpraševanja in mnenja novega predsedstva.

Sklep: Predstavniki poročajte o tej točki v razredu.

**K točki 5: Kandidati za novo predsedstvo DS**

Predsednik DS je povedal, da bo na prihodnji seji mogoče predlagati kandidate za člane novega predsedstva. Pogoji za vlogo kandidature so bili obravnavani v naslednji točki seje.

Sklep: Predstavniki poročajte o tej točki v razredu in zberite predloge za člane novega predsedstva DS. Prihodnje seje naj se poleg predstavnikov razredov udeležijo tudi morebitni kandidati.

**K točki 6: Sprememba statuta**

V lanskem šolskem letu je bila na eni izmed zadnjih sej izpostavljena potreba po spremembi 14. člena statuta DS. Po pravilnik lahko za funkcije predsedstva kandidirajo zgolj predstavniki razredov v Parlamentu dijaške skupnosti.
Po spremembi dotičnega člena bodo pogoji za funkcijo predsednika nespremenjeni, za mesto podpredsednika in tajnika pa bodo lahko kandidirali tudi ostali dijaki, ki bodo imeli v svoji razredni skupnosti vsaj dvotretjinsko podporo. Predlog spremembe statuta je bil soglasno sprejet in bo posredovan vodstvu šole.

Sklep: Predstavniki poročajte o tej točki v razredu.

**K točki 7: Razno**

**Zdrav zajtrk in predstavitev KAŠ-a**

Sergej Praček je predstavil predlog za izvedbo zdravega zajtrka 13. marca, ki bi bil organiziran prek KAŠ-a (Kluba ajdovskih študentov in dijakov). Med diskusijo je bil podan tudi predlog, da bi lahko v sklopu zdravega zajtrka imeli tudi predavanje na to temo. Prav tako je mišljeno, da se isti dan predstavi KAŠ sam. Predlog zaradi pomanjkanja časa še ni bil podan vodstvu šole.
**Zbiranje papirja**

Maturantje še vedno zbirajo star papir. Dijaki vseh letnikov so naprošeni, da ga prinesejo na standardno mesto.

**Turnirski pokali**

Pokali nogometnega turnirja so še vedno spravljeni v šolskem avditoriju. Predsednik DS je ponovil predlog, da bi se pokale razstavilo v učilnici pri kapeli, vendar končni sklep ni bil potrjen.
S strani predstavnikov razredov je bilo organizatorjem medrazrednega košarkarskega turnirja zastavljeno vprašanje, ali bodo tudi oni pripravili pokale za prva tri osvojena mesta.

**Inventar v telovadnici**

Aljaž Bolko je izpostavil, da bi lahko šola kupila po eno boljšo žogo za izbrane športe (nogomet, košarka …), ki bi se uporabljale pri izvedbi medšolskih oz. regijskih turnirjev.

Sklep: Predstavniki poročajte o tej točki v razredu.

|  |  |  |
| --- | --- | --- |
| Jure Ferletič,tajnik DS | Sergej Praček,predsednik DS | Petra Rep,mentorica DS |